Public procurement notice: Modification Of A Contract/Concession During Its Term
Published: 2023-04-24
Buyer: Pécsi Tudományegyetem
Country: HU
Contract type: Supplies
Procedure: Open procedure
CPV classification: 33100000 | 33141200

Technical requirements: Keretösszeg: 9 500 000 Ft/12 hónap, Opció: a 16/2012. (II. 16.) Korm. rendelet alapján írásos megrendeléssel 100 %
Ajánlatkérő a nyertes ajánlattevő részére előírja idegen raktár kihelyezését. A raktárkészlet kihelyezésével, feltöltésével kapcsolatos részletes információkat a KD részét képező szerződés-tervezet tartalmazza.
Ajánlatkérő a Kbt. 73. § (6) bek. c) pontja alapján érvénytelenné nyilvánítja azt az ajánlatot, melyben a Műszaki leírásban meghatározott termék nettó ajánlati ára meghaladja a 190 000 Ft/db-ot.
Keretösszeg: 9 500 000 Ft/12 hónap, Opció: a 16/2012. (II. 16.) Korm. rendelet alapján írásos megrendeléssel 100 %
Ajánlatkérő a nyertes ajánlattevő részére előírja idegen raktár kihelyezését. A raktárkészlet kihelyezésével, feltöltésével kapcsolatos részletes információkat a KD részét képező szerződés-tervezet tartalmazza.
Ajánlatkérő a Kbt. 73. § (6) bek. c) pontja alapján érvénytelenné nyilvánítja azt az ajánlatot, melyben a Műszaki leírásban meghatározott termék nettó ajánlati ára meghaladja a 190 000 Ft/db-ot.
Felek rögzítik, hogy az előre nem láthatóság tekintetében elsődlegesen az ajánlati kötöttség beállta (ajánlattételi határidő: 2021. június 16.) és a jelen szerződésmódosítás között eltelt időszakban bekövetkező változásokat, illetve ezen változások teljesítésre gyakorolt hatását, a teljesítéssel fennálló ok-okozati összefüggését vizsgálták. Ennek alapján megállapítást nyert, hogy a Vevő a Kbt. 28. § (1) bekezdésében foglaltaknak eleget téve a szerződéses feltételeket a reálisnak ítélt ajánlattételt szem előtt tartva határozta meg. Az Eladó a közbeszerzési eljárás során benyújtott ajánlatát az akkor fennálló piaci körülmények ismeretében tette meg, nyilatkozva arról is, hogy a közbeszerzési dokumentumokban foglaltakat megismerte, azokat megvalósíthatónak tartja - ezáltal kijelentve tehát azt is, hogy az akkor ismert piaci körülmények és korábbi beszerzési tapasztalatok alapján az Alapszerződésben rögzített ajánlati árral képes a szerződésszerű teljesítésre. Az a tény, hogy a pandémiás helyzet, valamint az orosz-ukrán háborús helyzet általános nehézségeket okoz a jogügyletek teljesítésében, valamennyi gazdasági szereplő számára ismert, a piaci résztvevők általános - már szokásosnak minősíthető - piaci kockázatként értékelik az egyes alapanyagok, termékek és eszközök árának napi szintű emelkedését és ennek szállítási határidőre gyakorolt minimális hatását. Azonban az a körülmény, hogy a korábbi beszerzésekkel és a piaci körülményekkel szemben a tárgyi iparágban, az energiahordozók és alapanyagok terén olyan szintű áremelkedés következett be, hogy az egyértelműen olyan tényező, amellyel a Felek nem számolhattak a közbeszerzési eljárás előkészítésekor, illetve az ajánlat benyújtásakor.Tekintettel arra, hogy a fent leírtak alapján egyértelműen megállapítható, hogy az általános piaci változásokra a Feleknek nincs ráhatásuk, azaz azok beálltát sem láthatták előre, a jelen szerződésmódosítás megfelel a Kbt. 141. § (4) bekezdés c) pont ca) alpontjában meghatározott feltételnek. Felek ezzel összefüggésben kiemelik, hogy mind az Alapszerződés, mind pedig a jelen szerződésmódosítás eredményeként az Eladó feladata a közbeszerzési eljárás részeként rendelkezésre bocsátott műszaki leírásban, valamint a Szerződés 1. számú mellékleteként csatolt Eladói árajánlatban részletesen meghatározott Termékek fajta és mennyiség szerinti határidős adásvétele az Alapszerződésben meghatározott feltételek szerint, az Alapszerződésben meghatározott vételár ellenében, az Alapszerződésben meghatározott keretösszeg erejéig, tehát a jelen szerződésmódosítás nem érinti a Felek Alapszerződésben rögzített jogait és kötelezettségeit, a fizetés ütemezését, illetve a teljesítésre irányadó egyéb szabályokat, azaz megfelel a Kbt. 141. § (4) bekezdés c) pont cb) alpontjában rögzített feltételnek.Felek rögzítik, hogy a jelen szerződésmódosítás nem érinti az Alapszerződésben 1.2 pontjában meghatározott keretösszeget, az változatlan marad, kizárólag az Alapszerződés 1. számú mellékletében meghatározott egységárakban (díjtételekben) eredményez emelést, azaz a jelen szerződésmódosítás megfelel a Kbt. 141. § (4) bekezdés c) pont cc) alpontjában rögzített feltételnek.
A fent leírtakat kiegészítve, illetve a korábban leírtakat kiemelve - különös tekintettel a Kbt. 142. § (3) bekezdésében foglaltakra - a Felek rögzítik, hogy a jelen szerződésmódosításnak nem célja, hogy az Eladót az Alapszerződésben rögzítettek feltételekhez képest előnyösebb helyzetbe hozza vagy az Eladót mentesítse a szerződésszegés jogkövetkezményei alól, kizárólag arra irányul, hogy a teljesítés feltételrendszere igazodjon a jelenlegi iparági realitásokhoz. A pandémia és a háborús konfliktus okozta gazdasági-piaci következmények, azon túlmenően, hogy önmagukban is vis maior események, mint amelyekkel egyetlen gazdasági szereplő sem számolhatott, azok a rendes üzleti kockázat mértékét messze menően meghaladják. Az ilyen és ehhez hasonló helyezetek bekövetkezésének reális lehetőségét és a szerződő felekre mért gazdasági hatásait elismerve az Alkotmánybíróság 66/1995. (XI. 24.) számú AB határozata így fogalmaz: „A szerződéskötéskor előre nem látott körülmények ugyanis lényegesen megváltoztathatják a szerződő felek helyzetét, a jogok és kötelezettségek arányát, és valamelyikük számára rendkívül terhessé vagy egyenesen lehetetlenné tehetik a szerződés változatlan tartalommal történő fenntartását, illetőleg a szerződés teljesítését. Ezekben a rendkívüli változást előidéző esetekben a törvények lehetővé teszik, hogy az egyes-egyedi jogviszonyokba a bíróság beavatkozzék és módosítsa, a megváltozott körülményekhez igazítsa a tartós, hosszú lejáratú szerződések eredeti tartalmát.” Az általános piaci kockázaton túlmutató, a felelősségteljes piaci magatartás mellett sem prognosztizálható piaci körülmények nem tehetik terhesebbé a Felek Alapszerződésben rögzített kötelezettségeit, mivel ez esetben a polgári jog általános alapelvei szenvednének sérelmet (szolgáltatás - ellenszolgáltatás egyensúlya), mindezekre figyelemmel tehát szükséges a változások szerződésmódosításban történő kezelése.A Felek rögzítik továbbá, hogy a jelen szerződésmódosításnak épp az a célja, hogy továbbra is biztosítsa a reális teljesítés feltételeit, valamint elkerülje a feltűnő értékaránytalanságot, azzal, hogy az Eladót nem hozza a közbeszerzési eljárás előkészítésekor és az ajánlattételkor ismert piaci körülmények ismeretében vállalt kötelezettségének irreális megvalósítását eredményező helyzetbe.
Az Alapszerződés preambulumának K. pontja rögzíti, hogy a Felek a kapcsolatuk fő alapelveként deklarálják, hogy mindenkor a piaci tisztesség és kölcsönös együttműködés fokozott követelményei szerint kívánnak eljárni. Mindkét Fél számára különösen kiemelt jelentőséggel bír, hogy az Alapszerződés rendelkezéseit maradéktalanul betartsák, amely keretében a Vevő általános érdeke az Eladó szerződésszerű teljesítésének előmozdítása.
Az Eladó 2023. január 30. napján kelt kérelmében (a továbbiakban: kérelem) jelezte a Vevőnek az ajánlati ár emelésére és a szerződésmódosításra irányuló szándékát. A kérelemben az Eladó előadta, hogy az ajánlattétel időpontjához képest eltelt időben „semmiképpen sem számolhatott az ajánlati ár meghatározásában szerepet játszó gazdasági tényezők, milyen drasztikus és előre nem látható mértékben fognak megváltozni a COVID-19, valamint a szomszédos térségben zajló háborús konfliktus - és annak minden, nemzetközi szintű gazdasági következménye - hatására.” Az Eladó kiemelte, hogy a közbeszerzési eljárásokban évek óta pályázó ajánlattevőként figyelembe vette az ár képzést befolyásoló tényezőket, hogy megalapozott és reálisan teljesíthető ajánlatot tehessen, tehát az általában elvárható magatartás elvét követve járt el. Az Eladó kérelmében rögzítette, hogy ármódosítási kérelmének hátterében meghúzódó gazdasági okok nem lokális vagy elszigetelt körülményeknek tudható be, hanem nemzetközi szinten, a globális gazdasági körforgás minden aspektusát érintették és érintik jelenleg is. Ezen destruktív gazdasági következmények az alábbiak:
- gyártási körülmények jelentős változása (emberi erőforrás megbetegedések miatti megcsappanása, gyártási idő és kapacitás csökkenése, üzemi- és gyártási költségek emelkedése)
- fuvarozási és szállítmányozási költségek (különösen a tengeri és légi fuvarozás terén) exponenciális és komoly mértékű növekedése
- az eddig felsorolt tényezőknek az egyes termékek egységárára gyakorolt hatása (azonnali gyártói, nem ritkán 30-50 %, akár 70 %-os mértékű áremelések).
Az Eladó kérelmében részletesen kifejtette, hogy a globális szinten tapasztalható folyamatos ár- és költségemelkedés következtében az egyes államokban a korábbiak során nem látott mértékű infláció alakult ki, amely a nemzeti valuták egyéb devizákkal szembeni kitettségén is megmutatkozott. Ez utóbbi meghatározó a hazai piac szempontjából tekintve, hogy az egészségügyi termékek 99 %-a import útján kerül be a hazai piac gazdaságába, így a külföldi beszerzések esetében a dollár és az euró árfolyam szélsőséges kilengése anyagi károkat realizál a gazdasági szereplőknél. Az előző pontból kiindulva az árfolyamváltozás jelen Közbeszerzési eljárás vonatkozásában a következőképpen jelenik meg.
A Közbeszerzési eljárás ajánlattételi határidejének időpontjában - 2021. június 16. - (azaz az ajánlati kötöttség beálltának időpontjában) az MNB hivatalos EUR/HUF deviza árfolyama 351,14 Forint volt, ez a szerződéskötés időpontjában - 2021. december 23. - 369,52 Forintra növekedett. Ugyanígy a MNB hivatalos USD/HUF deviza árfolyama Közbeszerzési eljárás ajánlattételi határidejének időpontjában - 2021. június 16. - (azaz az ajánlati kötöttség beálltának időpontjában) 289, 50 Forint volt. A 2022. évben bekövetkezett infláció hatására, az euró 2022. évi évi átlag ára 400 Ft volt, míg a dollár átlag ára 391 Ft volt. (A legmagasabb euró árfolyam a 2022-es év 430 Ft felett volt, a dollár tekintetében ez 446 Ft.) Tekintettel arra, hogy a kérelem alapján megállapítást nyert, hogy a Termékek korábban megajánlatott ajánlati áron való beszerzése nem olyan okból nem valósulhat meg, amelyért az Eladó vagy Vevő felelős lenne - hiszen az nem specifikusan az Eladó és a gyártók, hazai forgalmazók között fennálló jogviszonyból, hanem a globális piacon általánosan tapasztalható, előre nem látható változásokból ered - a Felek az Alapszerződést a folyamatos és zavartalan betegellátás érdekében, valamint a szerződésszerű teljesítés érdekében a jelen megállapodásban foglaltak szerint módosítják.


Winner: SUTURA Képviseleti és Kereskedelmi Korlátolt Felelősségű Társaság